TVT:ฟอร์มสวยซื้อเป้าหมาย 3 บาทเปิดสตูดิโอใหม่-กำไร Q3 นิวไฮหนุน
TVT:ฟอร์มสวยซื้อเป้าหมาย 3 บาท โดยหุ้นมี 2 ประเด็น Highlight ปีนี้ คือ (1) เปิดสตูดิโอใหม่เดือน ส.ค. และ (2) คาดกำไรไตมาส 3/59สูงสุดเป็นประวัติการณ์
7 ก.ค. 2559

บล.โนมูระ พัฒนสิน ระบุในบทวิเคราะห์วันนี้ (7 ก.ค.) ว่า บริษัท ทีวี ธันเดอร์ จำกัด (มหาชน) หรือ TVT มีมุมมอง Slightly Positive ต่อการปิดดีลจัดตั้งบริษัทใหม่ (บิ๊กเบรน จำกัด) ร่วมกับพันธมิตรผู้ผลิตรายการทีวี เนื่องจากเป็นไปตามที่บริษทและตลาดคาด (TVT ถือหุ้น 51% / พันธมิตร 49%)
โดยบริษัทใหม่มีแผนรับจ้างผลิต 2 รายการใหม่ในปีนี้ (เซ็นสัญญากับสถานีโทรทัศน์แล้ว) และเพิ่มเป็น 3-5 รายการในปีหน้า ซึ่งผลงานที่ผ่านมาของพันธมิตรได้แก่ “True Love Story” (ช่อง True4U) และ “The Champ” (ช่อง NOW26)
ทั้งนี้ ยังคงประมาณการกำไรปี 59ของ TVT เท่าเดิมที่ 81 ล้านบาท เติบโต +61% เทียบช่วงเดียวกันของปีก่อนเนื่องจากรวมดีลข้างต้นไว้ในประมาณการแล้ว คงคำแนะนำ BUY ราคาเป้าหมาย (TP16F) 3.00 บาท (หาก Fully Diluted TVT-W1 (TP17F) 2.80 บาท) โดยหุ้น TVT ยังมี 2 ประเด็น Highlight ปีนี้ คือ (1) เปิดสตูดิโอใหม่เดือน ส.ค. และ (2) คาดกำไรไตมาส 3/59สูงสุดเป็นประวัติการณ์